jkorsvik/nowiki_second_scrape_merged huggingface dataset:
Svarthøtta

Svarthøtta (også kalt Salåthøa) er et fjell på grensen mellom kommunene Rindal, Oppdal og Rennebu i Trøndelag. Det har en høyde på 1 548 meter over havet og er det høyeste punkt i Rennebu kommune. Fjellet ligger sentralt i Trollheimen, og kan for eksempel nås fra Jøldalshytta (739 moh.), Trollheimshytta (540 moh.), Gjevilvasshytta (710 moh.), eller fra Nerskogen.


== Se også ==
Fjell i Trøndelag


== Referanser ==


== Eksterne lenker ==
Toppomania
Volta ao Algarve

Volta ao Algarve (norsk: Algarve rundt) er et etapperitt innen profesjonell landeveissykling som blir avholdt årlig i Algarve-regionen i Portugal. Siden 2005 har rittet vært en del av UCI Europe Tour. Rittet blir av mange syklister brukt som forberedelse til vårklassikerne.


== Vinnere ==


== Eksterne lenker ==
(en) Offisielt nettsted 
(en) Volta ao Algarve – kategori av bilder, video eller lyd på Commons
Dock

En dock eller en hurtigmeny er en grafisk brukergrensesnitt som lar brukreren starte, hoppe mellom og følge med dataprogramer eller applikasjoner.
Keisertetra

Keisertetra er en art i gruppen karpelakser.
Det er en ferskvannsfisk som finnes i Atrato- og San Juan-vassdragene i Colombia.
Keisertetra lever av krepsdyr og makk.
Den minner om kerritetra i utseende, og kan enklest skjelnes fra denne ved at keisertetraen mangler fettfinne.


== Eksterne lenker ==
(en) keisertetra – oversikt og omtale av artene i WORMS-databasen 
(en) keisertetra i Encyclopedia of Life 
(en) keisertetra i Global Biodiversity Information Facility 
(en) keisertetra hos FishBase 
(en) keisertetra hos ITIS 
(en) keisertetra hos NCBI 
(en) Kategori:Nematobrycon palmeri – bilder, video eller lyd på Wikimedia Commons 
(en) Nematobrycon palmeri – galleri av bilder, video eller lyd på Wikimedia Commons 
Nematobrycon palmeri – detaljert informasjon på Wikispecies 
(no) Keisertetra - akvaforum.no
(en) Nematobrycon palmeri - FishBase
(en) Emperor Tetra - freshaquarium.about.com
Italia under Sommer-OL 1908

Italia under Sommer-OL 1908. Sekstiåtte sportsutøvere fra Italia, alle menn, deltok i åtte sporter, bryting, fekting, friidrett, roing, skyting, stuping, svømming, og turn, under Sommer-OL 1908 i London. Italia kom på niendeplass med to gull- og to sølvmedaljer.  


== Medaljer ==


== Medaljevinnerne ==


== Eksterne lenker ==
Resultater og profilside Arkivert 7. desember 2012 hos Wayback Machine. på sports-reference.com
Riccardo Nowak

Riccardo Nowak (født 16. januar 1885 i Bergamo, død 18. februar i 1950 i Bergamo) var en italiensk fekter som deltok i de olympiske leker 1908 i London.
Nowak vant en olympisk sølvmedalje i fekting under Sommer-OL 1908 i London. Han var med på det italienske laget som kom på andreplass i lagkonkurransen i sabel bak Ungarn. De andre på laget var Marcello Bertinetti, Sante Ceccherini, Alessandro Pirzio Biroli og Abelardo Olivier.


== OL-medaljer ==
1908  London -  Sølv i fekting, sabel lagkonkurranse  Italia


== Eksterne lenker ==
(en) Riccardo Nowak – Olympedia 
(en) Riccardo Nowak – Sports-Reference (OL-resultater – arkivert) 
(en) Riccardo Nowak – databaseOlympics.com (arkivert) 
(it) Riccardo Nowak – Italias olympiske komité
Filmåret 1895

Filmåret 1895 er en oversikt over lanserte filmer, fødte og avdøde filmpersonligheter i 1895.


== Fødsler ==


== Avdøde ==


== Årets filmer ==


=== A - G ===
L'Arroseur arrosé
L'Arrivée d'un train en gare de la Ciotat


=== H - N ===


=== O - U ===
La Sortie de l'usine Lumière à Lyon


=== V - Å ===


== Eksterne lenker ==
(en) 1895 in film – kategori av bilder, video eller lyd på Commons
Alessandro Pirzio Biroli

Alessandro Pirzio Biroli (født 23. juli 1877 i Bologna, død 20. mai 1962 i Roma) var en italiensk fekter som deltok i de olympiske leker 1908 i London.
Biroli vant en olympisk sølvmedalje i fekting under Sommer-OL 1908 i London. Han var med på det italienske laget som kom på andreplass i lagkonkurransen i sabel bak Ungarn. De andre på laget var Marcello Bertinetti, Sante Ceccherini, Riccardo Nowak og Abelardo Olivier.


== OL-medaljer ==
1908  London -  Sølv i fekting, sabel lagkonkurranse  Italia


== Referanser ==


== Eksterne lenker ==
(en) Alessandro Pirzio Biroli – Olympics.com 
(en) Alessandro Pirzio Biroli – Olympic.org 
(en) Alessandro Pirzio Biroli – Olympedia 
(en) Alessandro Pirzio Biroli – Sports-Reference (OL-resultater – arkivert) 
(it) Alessandro Pirzio Biroli – Italias olympiske komité
Adam Sedgwick

Adam Sedgwick (født 22. mars 1785 i Dent i Yorkshire i England, død 27. januar 1873 i Cambridge) var en av grunnleggerne av den moderne geologi. Han foreslo både devon- og  kambrium-perioden som bestanddeler av den geologiske tidsskala. Sistnevnte forslag baserte seg på den stratigrafiske forskning han foretok i Wales.  


== Liv og virke ==


=== Bakgrunn ===
Sedgwick var tredje barn av en anglikansk prest. Han ble utdannet ved Sedbergh School og ved Trinity College ved University of Cambridge.


=== Karriere ===
I 1810 ble han assistent ved universitetet i Cambridge, og i 1818 ble han som en av John Woodwards etterfølgere Woodwardian Professor i geologi i Cambridge. Samme år ble han ordinert til prest i den anglikanske kirke. 
I Cambridge var han medvirkende i de reformer som gjorde universitetet til en moderne utdannelses- og forskningsinstitusjon. I 1829 ble han president for Geological Society i London. I 1834 ble han  Prebendary ved katedralen i Norwich; han ivaretok sine geistlige forpliktelser der ved siden av sine universitetsoppgaver frem til sin død.
I 1835 publiserte han sammen med Sir Roderick Murchison verket «On the Silurian and Cambrian Systems, Exhibiting the Order in which the Older Sedimentary Strata Succeed each other in England and Wales». I 1845 ble han stedfortredende rektor for Trinity College. 
Han stod i brevkontakt med Charles Darwin, som hadde vært hans elev i geologien. Men Darwin lyktes aldri i å overbevise ham om riktigheten av hans versjon av utviklingshypotesen. Sedgwick skrev til og med til Darwin: 

If I did not think you a good tempered and truth-loving man I should not tell you that ... I have read your book with more pain than pleasure.  Parts of it I admired greatly; parts I laughed at till my sides were almost sore; other parts I read with absolute sorrow; because I think them utterly false and grievously mischievous.  You have deserted -- after a start in that tram-road of all solid physical truth -- the true method of induction ...Til tross for disse meningsforskjellene forble de to gode venner gjennom hele livet. 


== Priser (utvalg) ==
1863 – Copleymedaljen


== Referanser ==


== Eksterne lenker ==
Biografi
Biografi
Sedgwick Museum, Cambridge
Helen Brinchmann

Helen Brinchmann (født 18. august 1918 i Oslo, død 10. august 2016) var en prisbelønt norsk skuespiller, kjent fra teater og fjernsyn. Hun var datter av legen Alex Brinchmann (1888–1978) og Nina Grønvold (1891–1924) og hennes bror var Arild Brinchmann.
Hun debuterte  på Trøndelag Teater i 1940 og var i et par år, før hun hadde sine hovedår ved  Det Nye Teater i to perioder og Nationaltheatret i tre perioder, tidvis avbrutt av opphold ved
Carl Johan Teatret i 1944 og Den Nationale Scene i Bergen 1949–1951.


== Premier ==
Teaterkritikerprisen 1948 for Cecilie i Helge Krogs Underveis


== Filmografi ==

1970 – En hanske fru Riis (TV)
1967 – Liv en dame

1966 – Nederlaget Elise Thiers (TV)

1966 – Skrift i sne journalistens kone

1951 – Ukjent mann Mona Dahl

1949 – Vi flyr på Rio Berit Thorsson

1946 – Så møtes vi imorgen Marit Kraft

1945 – Rikard Nordraak Erika Lie


== Referanser ==


== Litteratur ==
«Helen Brinchmann er død», fra nettsidene til Nationalteateret


== Eksterne lenker ==
(en) Helen Brinchmann på Internet Movie Database 
(no) Helen Brinchmann hos Nationaltheatret 
(no) Helen Brinchmann hos Sceneweb 
(da) Helen Brinchmann på Filmdatabasen 
(en) Helen Brinchmann hos The Movie Database
Abelardo Olivier

Abelardo Olivier 9. november 1877 i Portogruaro, død 24. januar 1951 i Milano) var en italiensk fekter som deltok i de olympiske leker 1908 i London og 1920 i Antwerpen.
Olivier vant en olympisk sølvmedalje i fekting under Sommer-OL 1908 i London. Han var med på det italienske laget som kom på andreplass i lagkonkurransen i sabel bak Ungarn. De andre på laget var Marcello Bertinetti, Sante Ceccherini, Alessandro Pirzio Biroli og Riccardo Nowak.
Tolv år senere, under 1920 i Antwerpen, ble han olympisk mester i fekting to ganger. Han var med på de italiendske lagene som vant lagkonkurransen både i kårde og florett.


== OL-medaljer ==
1920  Antwerpen -  Gull i fekting, florett lagkonkurranse  Italia
1920  Antwerpen -  Gull i fekting, kårde lagkonkurranse  Italia
1908  London -  Sølv i fekting, sabel lagkonkurranse  Italia


== Eksterne lenker ==
(en) Abelardo Olivier – Olympics.com 
(en) Abelardo Olivier – Olympic.org 
(en) Abelardo Olivier – Olympedia 
(en) Abelardo Olivier – Sports-Reference (OL-resultater – arkivert) 
(en) Abelardo Olivier – databaseOlympics.com (arkivert) 
(it) Abelardo Olivier – Italias olympiske komité
Idrettslaget Bjørn West

Idrettslaget Bjørn West er et fleridrettslag fra Matre i Masfjorden kommune i Vestland. Idrettslaget ble stiftet i 1961 og har tilbud innen fotball, volleyball, svømming, friidrett og skiidrett. Laget er deleier i Stordalen Skisenter, og  driver også Matre svømmebasseng. Laget har lysløype på Haukeland og eget trimrom. 
Laget tilbyr blant annet allidrett for 6 til 11 åringer og snjofokktrening for 12 til 16 år, samt aerobic og fjelltrim. Klubbens fotballgruppe har par 2009 herrelag i 6. divisjon. Bjørn West Fotball spiller sine hjemmekamper på Brekke Idrettsplass.
Klubben er oppkalt etter basen fra krigens dager, Bjørn West (Milorg).


== Arrangement ==
Det tradisjonelle «Bjørn West rennet» i Stordalen ble arrangert for siste gang i 2000, men terrengløpet «Matre Rundt» arrangeres 1. mai. Andre juledag arrangeres «Romjulsmarsj».


== Eksterne lenker ==
Bjørn West sine hjemmesider
Bjørn West Fotball sin blogg via Hordaland Fotballkrets
Olav Kristian Strømme

Olav Kristian Strømme (født 1907, død 1976) var en norsk luthersk prest. Han var også kjent som lokalhistoriker og slektsgransker. Men han er mest kjent for de mange hjelpeprosjekter han samlet inn penger til støtte. Gjennom annonser i aviser oppfordret han folk til å gi penger til prosjekter som norske misjonærer hadde startet opp, og summene han fikk inn gjennom annonsene gjorde at han ble omtalt som en hel hjelpeorganisasjon i en enkeltperson. 


== Biografi ==
Strømme ble cand.theol. i 1932 og var vikarprest flere steder før han i 1942 ble hjelpeprest i Domkirken i Kristiansand. Her ble han værende selv om stillingsbenevnelsene endret seg med årene til kallskapellan og residerende kapellan. Til hans oppgaver lå tjeneste både som fengselsprest og sykehusprest. Men det var som organisator av innsamlingsprosjekter han ble kjent, en oppgave han sto for selv helt til han døde i 1976. Han etterlot seg 3,3 millioner kroner innsamlet til ulike prosjekter, og dette ga grunnlaget for at Strømmestiftelsen ble opprettet for å videreføre arbeidet som Olav Kristian Strømme hadde startet.
Da Olav Kristian Strøme ble begravet, var Kristiansand domkirke fullsatt og utenfor kirken var det tusenvis av mennesker som ikke kom inn.


== Pengeinnsamler ==
I 1964 dukket misjonæren Agnar Espegren opp i programmet Vi går ombord som Erik Bye hadde på TV. Der fortalte han om sitt arbeid blant personer med et rusproblem i Hongkong. Etter programmet ble det etablert kontakt mellom Strømme og Espegren, og innsamlingen skjøt fart. Hans frimodige evne til å be om gaver til hjelpearbeid ble belønnet rikelig, og svært mange fikk ekstra kroner til tiltak de ellers ikke hadde hatt råd til å gjennomføre.


== Referanser ==


== Litteratur ==
Harald Stene Dehlin: Presten med de røde annonsene Luther forlag 1970 ISBN 82-531-4141-6


== Kilder ==
Terje Gitmark Eriksen: Sannheten om pastor Strømme – Artikkel i Fædrelandsvennen Kultur 18. februar 2009 side 6-7


== Eksterne lenker ==
Det begynte med Olav Kristian Strømme - Artikkel på www.strømmestiftelsen.no
Katalog til arkiv etter Olav Kristian Strømme hos Statsarkivet i Kristiansand
Ometepe

Ometepe (nahuatl: Ometepetl) er ei øy i Nicaraguasjøen i Nicaragua. Den er danna av to vulkaner som reiser seg opp fra innsjøen. De to vulkanene, Concepción og Maderas, er forbundet med et eid, som gir øya en timeglasslignende form. Ometepe har et areal på 276 km², er 31 km lang, og 5 til 10 km brei. Det gjør den til verdens største vulkanske øy i en innsjø. Den har rundt 35 000 innbyggere, og de viktigste inntekstkildene er dyrehold, landbruk og turisme. Øya er også kjent for sine over 2000 år gamle steinstatuer og helleristninger.
Øyas to største landsbyer er Moyogalpa og Altagracia, som begge har båtforbindelse med fastlandet. Administrativt tilhører øya departementet Rivas, og er delt inn i to kommuner som også heter Moyogalpa og Altagracia.


== Etymologi ==
Navnet Ometepe kommer fra språket nahuatl, som også aztekerne snakka, og er en sammensetning av orda ome «to» og tepetl «fjell, ås». Det kan derfor oversettes som «to fjell». Nahuaene ankom Ometepe fra Mexico på 800- og 900-tallet, da øya allerede var bebodd av andre.


== Bilder ==

		
		
		


== Referanser ==


== Eksterne lenker ==
(en) Ometepe – kategori av bilder, video eller lyd på Commons 
Generell informasjon
Helleristningene på Ometepe Arkivert 21. juli 2011 hos Wayback Machine.
Arkeologi på Ometepe
ViaNica.com – Ometepe
Vistita Ometepe – Velkommen
Turistguide til Ometepe
Bilder fra Ometepe Arkivert 12. april 2008 hos Wayback Machine.
Bilder fra Ometepe
Flying Norwegians

Flying Norwegians (etablert 1974 i Bergen) var en norsk rockegruppe, kjent fra flere plateutgivelser.De besto initielt av Rune Walle (gitar), Gunnar Bergstrøm (trommer), Cato Sanden (vokal), Johannes Torkelsen (bass) og Jarle Zimmermann (piano). Gruppen hadde senere noen utskiftinger, ble oppløst i 1981, og hadde en kortvarig gjenforening fra 1994-1997.


== Utgivelser ==


=== Album ===
New Day (Sonet, 1974)
Wounded Bird (Sonet, 1976)
Live (Sonet, 1977) fra avslutningskonsert 10. januar 1977.
This Time Around (Sonet, 1979)
Du står i veien (Sonet, 1981)
Originals (Fjording dobbel-CD, 1994)
Still Riding (Norske Gram, 1996)


=== Singler ===
Young Man/It Ain't Just Another Blow (1974)
Old Lady (1976)
Crazy Eyes Go Blind (1994)
Lonesome Cowboy (1995)


== Referanser ==


== Eksterne lenker ==
(en) Flying Norwegians på Discogs 
(en) Flying Norwegians på MusicBrainz 
(en) Flying Norwegians på Spotify 
(no) Flying Norwegians på Rockipedia
Manuel Antonio nasjonalpark

Manuel Antonio nasjonalpark (spansk: Parque Nacional Manuel Antonio) er en nasjonalpark vest i Costa Rica, rett sør for Quepos i Puntarenas, og 132 km fra hovedstaden San José. Den ble oppretta i 1972, og er med sine 19,83 km² med landareal landets minste nasjonalpark. Så mange som 150 000 mennesker besøker nasjonalparken årlig, og den er kjent for sine flotte strender og turstier. Fem strender befinner seg innafor grensene til Manuel Antonio nasjonalpark: Espadilla Sur, Manuel Antonio, Puerto Escondido, Gemelas og Playita.
Nasjonalparken består av kystregnskog og et 552,10 km² stort havområde utafor kysten. Til tross for sitt lille areal, lever det 109 ulike pattedyrarter og 184 fuglearter i nasjonalparken.


== Bilder ==

		
		
		


== Se også ==
Liste over nasjonalparker i Costa Rica


== Referanser ==


== Eksterne lenker ==
(en) Manuel Antonio National Park – kategori av bilder, video eller lyd på Commons 
Manuel Antonio nasjonalpark hos SINAC
Manuel Antonio nasjonalpark hos Costa Rica Infolink
Sandaker Ski- og Fotballklubb

Sandaker Ski og Fotballklubb (stiftet 6. juli 1915) er et idrettslag på Sandaker i Oslo. Sandaker Ski og Fotballklubb har historisk sett vært en klubb med aktive lag innen både skisport og fotball. I dag innbefatter aktiviteten kun fotball, representert gjennom klubbens Menn 33-lag. Klubben hadde inntil 2013 seniorlag i 6. divisjon, men trakk laget den sesongen. Fra sesongen 2022 har Sandaker igjen et seniorlag, denne gang i 10. divisjon. Sandakers hjemmebane og klubbhus ligger på Nordre Åsen og brukes også av Skeid.


== Historie ==
Sandaker har tradisjonelt hørt hjemme i de lavere divisjonene, men sesongen 1948/49 var klubben oppe i Hovedserien. Klubbens mest meritterte spiller er utvilsomt Ragnar Larsen, som var proff i Italia i flere sesonger på 1950-tallet, og er Sandakers eneste A-landslagsspiller gjennom tidene.


=== Åsen ===

I 1961 slo Sandaker SFK seg sammen med naboklubben Åsen Sportsklubb (stiftet 1932). Åsen var opprinnelig medlem av Arbeidernes Idrettsforbund og hadde vært en foregangsklubb innen aldersbestemt idrett. Fra og med 1930-tallet arrangerte de juniorturneringer i fotball og håndball, i regi av Harry Næss. Sammenslutningen gikk under navnet Sandaker/Åsen fram til 1973, da det ble vedtatt å bare bruke Sandaker-navnet. Som en reaksjon på dette ble fotballklubben Åsenkameratene stiftet, men denne hadde kort levetid.


== Futsal ==

Sandaker Ski og Futsal ble etablert vinteren 2006. Laget besto av spillere fra Sandaker SFK og deltok i futsalturneringer i osloområdet. Etter flere gode regionale turneringer i Coca-Cola Cup i Ekeberghallen ble Sandaker Ski og Futsal kvalifisert til nasjonalt sluttspill. Sandaker Futsal tapte der bronsefinalen 3-0 mot Nidaros Futsal fra Trondheim. Sesongen 2009/2010 deltok klubben i Umbro5cup og Norgesautomaten Indoor Cup som begge var nasjonale futsalturneringer.


== Kjente medlemmer ==
Ragnar Larsen
Alf Andersen


== Referanser ==


== Eksterne lenker ==
Offisielt nettsted 
Sandaker SFK (idrett.speaker.no)
Maria Bello

Maria Elena Bello (født 18. april 1967) er en Golden Globe-nominert skuespiller fra USA.


== Filmografi ==


== Referanser ==


== Eksterne lenker ==
(en) Maria Bello – kategori av bilder, video eller lyd på Commons 
(en) Maria Bello – galleri av bilder, video eller lyd på Commons 
Maria Bello-intervju, 27. juli 2008, Page Six Magazine
(en) Maria Bello på Internet Movie Database 
(sv) Maria Bello i Svensk Filmdatabas 
(da) Maria Bello på Filmdatabasen 
(da) Maria Bello på Scope 
(fr) Maria Bello på Allociné 
(en) Maria Bello på AllMovie 
(en) Maria Bello hos Rotten Tomatoes 
(en) Maria Bello hos The Movie Database 
(en) Maria Bello hos Internet Broadway Database
Elverumsturneringen

Elverumsturneringen er en fotballturnering som arrangeres av Elverum Fotball. Turneringen ble arrangert første gang i 1977, og feiret 30-årsjubileum i 2007. Fra en beskjeden start med 16 smågutt- og guttelag har turneringen vokst år for år og blitt meget populær, med mellom 250 og 300 deltakende lag. For klassene opp til 12 år spilles puljespill, mens fra 13 – 16 år er det først puljespill og deretter A- og B-sluttspill – der alle lag deltar.
I tillegg til lokale lag fra Hedmark og Oppland er turneringen populær og godt besøkt av lag fra Akershus og Oslo. Enkelte klubber har sin faste sommeravslutning på Elverum, og spesielt nevnes Kjelsås IL som kommer med mellom 20 og 30 lag til turneringen.
Elverumsturneringen gjennomføres normalt den 2. helgen i juni, og byr på god sportslig kvalitet med gressbaner og dommere, et velorganisert arrangement og med mange opplevelsestilbud.


== Eksterne lenker ==
Elverum Fotball
Elverumsturneringen 2013
Anders Beggerud

Anders Beggerud (født 22. juni 1894 i Sandsvær, død 22. juni 1957) var en NS-mann og opprinnelig lærer ved Den høyere almenskole i Kongsberg, blant annet i sløyd. Beggerud var medlem av NS fra 1933. I september 1940 ble han oppnevnt som direktør i Pressedirektoratet, en stilling han hadde under hele krigen. Under landssvikoppgjøret ble han dømt til åtte års straffarbeid.
Beggerud døde av hjerneblødning dagen han fylte 63 år.


== Referanser ==


== Kilder ==
Norsk krigsleksikon 1940-45. [Oslo]: Cappelen. 1995. s. 36. ISBN 8202141389. 


== Eksterne lenker ==
(en) Anders Beggerud – kategori av bilder, video eller lyd på Commons
Birøkter

Birøkter er en person som holder Honningbier (birøkt) for produksjon av honning, bivoks og pollen. I Norge organiseres birøktere i Norges Birøkterlag.
Honningcentralen

Honningcentralen AL er en medlemseid organisasjon som tar imot honning fra sine medlemmer og omsetter denne. I tillegg driver Honningcentralen AL med salg av birøkterutstyr. 
Honningcentralen AL ble opprettet i 1927 og er et utspring fra Norges Birøkterlag. Honningcentralen har i svært mange år holdt til på ulike lokaliteter i Oslo. Siden 2005 har de vært samlokalisert med Norges Birøkterlag på Kløfta hvor de har et nytt og moderne produksjonsanlegg. Virksomheten er medlem av interesseorganisasjonen Norsk Landbrukssamvirke.


== Referanser ==


== Eksterne lenker ==
Nettsted for Honningcentralen AL
Marielle Leraand

Marielle Leraand (født 27. august 1974) er norsk politiker (Rødt) og aktivist. 
Hun var nestleder i Rødt fra 2012 til 2017. Etter partiets landsmøte i 2017 er hun kvinnepolitisk leder. Hun har tidligere vært aktiv i SV. 
Leraand har vært aktiv i antikrigsbevegelsen og i kvinnebevegelsen og har deltatt i en rekke protestaksjoner. I 2005 blei hun arrestert da hun sammen med fem andre demonstranter la seg i gata foran kongeparets bilkortesje i en protest mot besøket til USAs forsvarsminister Donald Rumsfeld. I 2007 var hun en av initiativtakerne til aksjonen «Send meg til Afghanistan». Utgangspunktet var regjeringas planer om tilbakesending av afghanske flyktninger. Aksjonistene tilbød seg å dra i deres sted, ettersom det ikke kunne være mindre trygt for norske statsborgere enn for flyktninger. Seinere var hun med å stifte «Hent soldatene hjem».Leraand var med i det første styret i Attac Norge. I mars 2011 var Leraand en av ni SV-medlemmer som sammen meldte seg ut av partiet da SV valgte å støtte Norges krigføring i Libya. Leraand meldte seg kort tid etter inn i Rødt, og ved kommunestyrevalget 2011 stod hun på dette partiets liste i Oslo. I 2012 blei hun først valgt inn i styret i Rødt Oslo, og på partiets landsmøte i mai blei hun valgt til en av to nestledere.
Leraand har også vært leder av Kvinnegruppa Ottar i Oslo. I forbindelse med striden som førte til LO-leder Gerd-Liv Vallas avgang, var Leraand blant de ledende i den uformelle gruppa «Kvinner som støtter Valla».Leraand har studert idrettssosiologi på masternivå. 


== Referanser ==
Geir Bergkastet

Geir Bergkastet (født 6. mai 1961) er fra 1. august 2017 administrerende direktør ved Den Norske Opera & Ballett.Han var direktør ved Høyskolen i Lillehammer fra 1. november 2013 frem til han tiltrådte direktørstillingen ved Operaen, som han ble utnevnt til den 20. desember 2016.Geir Bergkastet er utdannet økonom fra Høgskolen i Stavanger. Hans første stilling etter utdannelsen var som økonomikonsulent ved Statens veterinærhøgskole. Deretter ble han ansatt ved Statens teaterhøgskole, der han var i administrasjonen fra 1988 til 1996. 
Bergkastet har tidligere vært direktør ved Nationaltheatret og direktør ved Rogaland Teater, og fra 2006 til 2013 administrerende direktør i Oslo Kino. 
Han har vært styreleder for Sentralen, Dansens Hus og Teater Manu, samt sittet i styret for Sparebankstiftelsen DNB, Sentralen og Filmweb, og har per 2017 styreverv i NRK.Bergkastet er gift med skuespiller Ingjerd Egeberg.


== Referanser ==
Aihui

Aihui (kinesisk: 爱辉区; pinyin: Àihuī Qū) er et bydistrikt i byprefekturet Heihe i provinsen Heilongjiang i Folkerepublikken Kina. 
Det har et areal på 1 443 km², og har ca. 190 000 innbyggere.


== Historie ==
Selve byen er etterfølger av Aigun. Den var opprinnelig kjent som Saghalien Ula hoton (mandsjuisk: Sahaliyan ulai hoton, kinesisk: 黑龍江城 pinyin: Heilongjiang cheng). Den lå først på venstre bredd av floden Heilongjiang (den bredden som nå er på russisk territorium), nedenfor munningen av sideelven Seja, men ble forlatt. Den nye byen, på flodens høyre og kinesiske bredd, ble grunnlagt i 1684 under Kangxi-regjerungsperioden på Qingdynastiets tid.


== Kulturminner ==
Den historiske bykjernen (Aihui xincheng yizhi, 瑷珲新城遗址) er oppført på Folkerepublikken Kinas liste over kulturminner. 


== Eksterne lenker ==
Aihui xincheng yizhi
Aihui xincheng yizhi (PDF; 28 kB)
从《黑龙江流域图》和康熙《皇舆全览图》 看清人对黑龙江流域的认识